text: L'Ajuntament obre la convocatòria dels ajuts destinats a fomentar l'obertura d'activitats econòmiques al Centre Històric - Ajuntament de Manresa
  L'Ajuntament obre la convocatòria dels ajuts destinats a fomentar l'obertura d'activitats econòmiques al Centre Històric
  L'Ajuntament de Manresa ha obert la convocatòria per a la concessió d'ajuts destinats a fomentar l'obertura d'activitats econòmiques al Centre Històric. La finalitat del programa és la dinamització comercial i econòmica dels barris que conformen aquest sector de la ciutat (Barri Antic, Escodines, Vic-Remei), incentivant les obres d'adequació i l'arrendament de locals desocupats, per tal d'allotjar-hi noves activitats econòmiques. També es dona suport al relleu empresarial de negocis ja existents quan, per causa de jubilació del/de la titular o altres anàlogues, es pugui evitar el seu tancament. La proposta es va aprovar en el ple de la setmana passada, amb els vots a favor de l'equip de govern, del PSC i de Cs, i amb l'abstenció de Fem.
  El termini de presentació de sol·licituds comprendrà des del dia 27 de novembre al 4 de desembre de 2020. La documentació es pot presentar presencialment a l'Oficina de l'OAE (situada a Plaça Major, 1 baixos) els dilluns i dimecres de 9 a 18 h i els dimarts, dijous i divendres de 9 a 15 h. També es pot fer telemàticament a través d'aquest enllaç.
  Per qualsevol dubte relacionat amb aquestes ajudes, podeu posar-vos en contacte amb la Regidoria del Centre Històric al telèfon 93 878 23 00 (extensions 12750/ 12711). Podeu trobar més informació en aquest enllaç.